

 **MESTO SPIŠSKÁ BELÁ**

**Materiál na zasadnutie**

**Mestského zastupiteľstva**

**v Spišskej Belej**

Na rokovanie dňa: **15. 5. 2025**

K bodu programu: **24.**

Názov materiálu: **Výročná správa Sociálneho podniku Spišská Belá, s. r. o.**

Obsah materiálu: **1. Dôvodová správa**

**2. Návrh na uznesenie**

 **3. Výročná správa za rok 2024**

Potrebné k schváleniu: **nadpolovičná väčšina prítomných poslancov**

Predkladateľ: **Ing. Mgr. Peter Zibura**

 **primátor mesta**

Spracovala: **Adriána Hradická**

 **ekonómka**

1. **Dôvodová správa:**

 Sociálny podnik Spišská Belá, s. r. o., je obchodnou spoločnosťou mesta. Registrovaný sociálny podnik zmysle ustanovenia § 15 zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov vypracuje výročnú správu za kalendárny rok v termíne určenom štatutárnym orgánom alebo základným dokumentom, najneskôr však do siedmich mesiacov od skončenia účtovného obdobia, za ktoré sa výročná správa vyhotovuje.

1. **Návrh na uznesenie:**

**uznesenie č.**

**Mestské zastupiteľstvo v Spišskej Belej**

**a) prerokovalo** výročnú správu o hospodárení a ročnú účtovnú závierku Sociálneho podniku Spišská Belá s. r .o., Továrenská 1149/30, Spišská Belá, IČO: 55 640 443 za rok 2024,

**b) berie na vedomie rozhodnutie** jediného spoločníka pri výkone pôsobnosti valného zhromaždenia Sociálneho podniku Spišská Belá s. r. o. so sídlom Továrenská 1149/30, 059 01 Spišská Belá, IČO: 55 640 443 o:

1. schválení účtovnej závierky za rok 2024,
2. schválení rozdelenia zisku za rok 2024 vo výške 26 497,77 eur nasledovne:
3. na tvorbu zákonného rezervného fondu (účet 421) vo výške 486,30 eur,
4. na tvorbu fondu na dosahovanie pozitívneho sociálneho vplyvu (účet 427) v zmysle príslušných ustanovení zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v platnom znení vo výške 26 011,47 eur,
5. uplatnení využitia daňovej úľavy na dani z hospodárskej činnosti za zdaňovacie obdobie 2024 vo výške 100%, t. j. 5 663,13 eur na účely jej použitia na dosiahnutie hlavného cieľa obchodnej spoločnosti.
6. **Výročná správa za rok 2024:**



**VÝROČNÁ SPRÁVA SPOLOČNOSTI**

**SOCIÁLNY PODNIK SPIŠSKÁ BELÁ, s. r. o.**

**ZA ROK 2024**

Obchodná spoločnosť Sociálny podnik Spišská Belá, s. r. o., so sídlom Továrenská 1149/30, 059 01Spišská Belá, IČO: 55 640 443, DIČ: 2122049281, IČ DPH: SK2122049281, zapísaná v Obchodnom registri Okresného súdu Prešov, vložka č. 46361/P (ďalej len „SPSB“)

**p r e d k l a d á**

v súvislosti s povinnosťou vyplývajúcou z ustanovenia § 15 zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov (ďalej len zákon o sociálnej ekonomike) túto

**v ý r o č n ú s p r á v u  z a  r o k  2 0 2 4 :**

# **Všeobecné ustanovenia**

Mesto Spišská Belá, so sídlom Petzvalova 272/18, Spišská Belá 059 01, IČO: 00 326 518, založilo ako jediný spoločník a 100% vlastník spoločnosť SPSB. Zakladateľskú listinu schválilo Mestské zastupiteľstvo na svojom zasadnutí dňa 15. 6. 2023 uznesením č. 134/2023. Do obchodného registra bola zapísaná dňa 10. 8. 2023. SPSB je spoločnosť založená na verejnoprospešný účel so záväzkom dosahovania pozitívneho sociálneho vplyvu. Na tento účel sa zaviazal reinvestovať celý dosiahnutý zisk, t. j. vo výške 100 %. Spoločnosť riadi svoju činnosť podľa zákona o sociálnej ekonomike, pričom s odkazom na ustanovenie § 6 tohto zákona, jej bol dňa 28. 9. 2023 priznaný štatút registrovaného sociálneho podniku č. 637/2023\_RSP ( ďalej len RSP).

 V zmysle ustanovenia § 15 zákona o sociálnej ekonomike:

1. RSP vypracuje výročnú správu za kalendárny rok v termíne určenom štatutárnym orgánom alebo základným dokumentom, najneskôr však do siedmich mesiacov od skončenia účtovného obdobia, za ktoré sa výročná správa vyhotovuje.
2. Výročná správa RSP obsahuje najmä:
	1. zhodnotenie dosahovania pozitívneho sociálneho vplyvu, ktorý má registrovaný sociálny podnik uvedený vo svojom základnom dokumente, a prehľad činností vykonávaných v účtovnom období,
	2. účtovnú závierku a zhodnotenie základných údajov v nej obsiahnutých,
	3. správu audítora, ak má registrovaný sociálny podnik povinnosť štatutárneho auditu,
	4. prehľad o peňažných príjmoch a výdavkoch,
	5. prehľad príjmov v členení podľa zdrojov,
	6. stav a pohyb majetku a záväzkov,
	7. zloženie orgánov registrovaného sociálneho podniku a ich zmeny, ku ktorým došlo v priebehu účtovného obdobia,
	8. údaje určené valným zhromaždením, správnou radou alebo iným obdobným orgánom registrovaného sociálneho podniku.

 V zmysle ustanovenia § 14 zákona o sociálnej ekonomike je RSP je povinný účtovať v sústave podvojného účtovníctva podľa osobitného predpisu a vo svojom účtovníctve je povinný osobitne sledovať činnosť vykonávanú ako registrovaný sociálny podnik, a to prostredníctvom tvorby analytických účtov. RSP je povinný viesť analytickú evidenciu alebo ďalšie pomocné evidencie.

 Účtovným obdobím SPSB je kalendárny rok. V roku 2024 nevznikla povinnosť overenia riadnej individuálnej účtovnej závierky audítorom. V tomto období neboli využívané servisné poukážky.

# **Základné identifikačné údaje spoločnosti**

**Obchodné meno:** Sociálny podnik Spišská Belá, s. r. o.

**Sídlo spoločnosti:** Továrenská 1149/30, Spišská Belá 059 01

**Registrácia spoločnosti:** Zapísaná v obchodnom registri okresného súdu Prešov,

vložka č. 46361/P

**Deň zápisu:** 10. 8. 2023

**IČO:** 55 640 443

**Výška vkladu:** 5 000 eur

**Vedenie spoločnosti :** Ing. Mgr. Peter Zibura – konateľ spoločnosti

## **Majetková účasť:** Základné imanie spoločnosti je vložené z peňažného vkladu

## jediného spoločníka, ktorým je Mesto Spišská Belá vo výške

##  5 000 eur

# **Orgány spoločnosti**

**Valné zhromaždenie** je najvyšším orgánom spoločnosti. Zakladateľ, ako jediný spoločník vykonáva všetky jeho právomoci. Pôsobnosť valného zhromaždenia je vymedzená Obchodným zákonníkom a zakladateľskou listinou SPSB.

**Konateľ** je štatutárnym orgánom SPSB, ktorý riadi činnosť spoločnosti a koná v jej mene v súlade s Obchodným zákonníkom a Zakladateľskou listinou SPSB. Štatutárnym orgánom spoločnosti je konateľ Ing. Mgr. Peter Zibura, ktorý koná v mene spoločnosti samostatne. Konateľ v mene spoločnosti podpisuje tak, že k napísanému, vytlačenému alebo odtlačenému obchodnému menu spoločnosti pripojí svoj vlastnoručný podpis a funkciu.

**Poradný výbor** sa zúčastňuje na fungovaní spoločnosti, na dosahovaní jej pozitívneho sociálneho vplyvu a na hodnotení dosahovania pozitívneho sociálneho vplyvu prerokovaním, právom na informácie, kontrolnou činnosťou.Poradný výbor bol podľa ustanovení zákona o sociálnej ekonomike a interných predpisov riadne zvolený dňa 9. 5. 2024 na štvorročné obdobie. Má troch členov. V jeho zložení nedošlo k zmenám. Zvolenými členmi sú:

1. Ing. Branislav Mahút
2. Michal Pješčák
3. Vilma Pavličková

V priebehu roka 2024 zasadal poradný výbor tri krát. Predmetom rokovaní boli otázky zamestnanosti, vývoj zákaziek, druhy poskytovaných služieb a hospodárenie spoločnosti. Vedeniu boli navrhnutí a aj prijaté zmeny v organizácii práce, zhodnotila sa riadiaca štruktúra podniku, na základe toho sa urobila aj jej zmena a to v záujme hospodárnosti a efektívneho vynakladania prostriedkov spoločnosti, bol odsúhlasený pracovný poriadok.

# **Predmet činnosti podľa výpisu z obchodného registra**

SPSB má k 31.12.2024 v Obchodnom registri zapísané nasledovné činnosti:

* + - Poskytovanie služieb osobného charakteru
		- Organizovanie športových, kultúrnych a iných spoločenských podujatí
		- Prevádzkovanie kultúrnych, spoločenských, zábavných, športových zariadení a zariadení

slúžiacich na regeneráciu a rekondíciu

* + - Mimoškolská vzdelávacia činnosť
		- Čistiace a upratovacie služby
		- Prevádzkovanie čistiarne a práčovne
		- Prenájom, úschova a požičiavanie hnuteľných vecí
		- Reklamné, marketingové, fotografické a informačné služby, prieskum trhu a verejnej

mienky

* + - Činnosť podnikateľských, organizačných a ekonomických poradcov
		- Správa a údržba bytového a nebytového fondu v rozsahu voľných živností
		- Vedenie účtovníctva
		- Verejné obstarávanie
		- Služby v oblasti administratívnej správy a služby organizačno- hospodárskej povahy
		- Počítačové služby a služby súvisiace s počítačovým spracovaním údajov
		- Služby súvisiace s produkciou filmov, videozáznamov a zvukových nahrávok
		- Poskytovanie služieb rýchleho občerstvenia v spojení s predajom na priamu konzumáciu,

prevádzkovanie výdajne stravy

* + - Kúpa tovaru na účely jeho predaja konečnému spotrebiteľovi (maloobchod) alebo iným

prevádzkovateľom živnosti (veľkoobchod)

* + - Sprostredkovateľská činnosť v oblasti obchodu, služieb, výroby
		- Dokončovacie stavebné práce pri realizácii exteriérov a interiérov
		- Prípravné práce k realizácii stavby
		- Uskutočňovanie stavieb a ich zmien
		- Podnikanie v oblasti nakladania s iným ako nebezpečným odpadom
		- Opracovanie drevnej hmoty, výroba komponentov z dreva a výroba jednoduchých z dreva, korku, slamy
		- Poskytovanie služieb pre poľnohospodárstvo, záhradníctvo, rybárstvo, lesníctvo a poľovníctvo

##

# **Zhodnotenie dosahovania pozitívneho sociálneho vplyvu a prehľad činností vykonávaných v kalendárnom roku 2024**

Spoločnosť získala dňa 28.9. 2023 štatút registrovaného sociálneho podniku podľa § 7 ods. 5 zákona o sociálnej ekonomike. Číslo osvedčenia: 637/2023\_RSP, druh registrovaného sociálneho podniku: Integračný podnik. V novembri 2023 prijal SPSB prvého zamestnanca a začal výkon podnikateľskej činnosti. Prevažujúcimi činnosťami, ktoré generovali príjem z hospodárskej činnosti v hodnotenom roku 2024 boli služby v oblasti administratívnej správy a služby organizačno-hospodárskej povahy, počítačové služby, podnikanie v oblasti nakladania s iným ako nebezpečným odpadom, prevádzkovanie športových zariadení, stavebné a upratovacie práce.

SPSB je verejnoprospešným podnikom, ktorého pozitívnym sociálnym vplyvom je podpora regionálneho rozvoja a zamestnanosti prostredníctvom zamestnávania znevýhodnených a zraniteľných osôb. Spoločnosť prispieva k dosahovaniu pozitívneho sociálneho vplyvu poskytovaním spoločensky prospešnej služby v oblasti zamestnanosti v oblasti verejnoprospešných služieb. Pozitívny sociálny vplyv meria podnik percentom zamestnaných znevýhodnených a zraniteľných osôb. Tento ukazovateľ k 31.12.2024 dosiahol hodnotu 100 % z celkového počtu 9 zamestnancov.

|  |  |  |  |  |
| --- | --- | --- | --- | --- |
| **Mesiac** | **POČET ZAMESTN.****CELKOM** | **Z, ZN** | **ZR** | **% CELKOM** |
| 1. | 5,50 | 5,5 | 0 | 100,00 |
| 2. | 6,5 | 6,5 | 0 | 100,00 |
| 3. | 8,5 | 7,5 | 0 | 88,24 |
| 4. | 7,5 | 6,5 | 0 | 86,67 |
| 5. | 9,0 | 8,0 | 0 | 88,89 |
| 6. | 9,0 | 9,0 | 0 | 100,00 |
| 7. | 9,0 | 9,0 | 0 | 100,00 |
| 8. | 9,0 | 9,0 | 0 | 100,00 |
| 9. | 9,0 | 9,0 | 0 | 100,00 |
| 10. | 10,0 | 10,0 | 0 | 100,00 |
| 11. | 9,0 | 9,0 | 0 | 100,00 |
| 12. | 9,0 | 9,0 | 0 | 100,00 |

# **Partnerstvá, spolupráca**

Hlavným odberateľom poskytovaných služieb v priebehu kalendárneho roka 2024 bolo Mesto Spišská Belá. Dodané boli služby - administratívna správa cintorínskych služieb,  počítačové služby, služba pri mestských kamerách, prevádzkovanie športových zariadení - Hokejovo-hokejbalovej haly a ihrísk, drobné stavebné práce v meste a upratovacie práce v budovách mesta. Ďalším odberateľom služieb, v oblasti triedenia odpadu, bol Mestský podnik Spišská Belá, s. r. o., Spišská Belá.

Významná je spolupráca s Úradom práce, sociálnych vecí a rodiny v Kežmarku a s Regionálnym centrom sociálnej ekonomiky v Prešove v oblasti zamestnávania, metodickej pomoci, usmernení, vyhľadávacej činnosti, školení a podobne.

# **Zhodnotenie výsledkov hospodárenia spoločnosti**

Celkové výnosy spoločnosti (161 975 eur) sú vyššie ako náklady (135 477 eur) a SPSB dosiahol kladný výsledok hospodárenia – zisk vo výške 26 498 eur. Podľa rozhodnutia Valného zhromaždenia SPSB si uplatní nárok na úľavu na dani z hospodárskej činnosti za zdaňovacie obdobie roku 2024 v zmysle ustanovenia § 30d zákona č. 595/2003 Z. z. o dani z príjmov v znení neskorších predpisov v objeme 100 %, t. j. vo  výške 5 666,13 eur. Odložená daň bude použitá na dosiahnutie hlavného cieľa spoločnosti, na obstaranie hmotného majetku.

Výnosy z hospodárskej činnosti tvorili tržby z predaja služieb vo výške 85 180 eur a ostatné výnosy vo výške 76 795,39 eur (vyrovnávacie príspevky).

Prevažnú časť nákladov na hospodársku činnosť tvorili mzdové náklady vo výške 89 956 eur, súvisiace náklady na sociálne poistenie vo výške 29 252 eur a stravné zamestnancov vo výške 7 415 eur, ďalej náklady na služby 4 353 eur (účtovné a ekonomické služby, ochrana osobných údajov, BOZP) a spotrebný materiál vo výške 4 307 eur (kancelárske potreby, čistiace prostriedky, ochranné pomôcky pre pracovníkov) a náklady na finančnú činnosť vo výške 51 eur.

# **Ekonomické ukazovatele**

|  |
| --- |
| **Výsledok hospodárenia za rok 2024** |
| **Ukazovateľ** | **Suma** |
| Výnosy z hospodárskej činnosti | 161 975 EUR |
| Náklady na hospodársku činnosť | 135 426 EUR |
| Výsledok hospodárenia z finančnej činnosti | -51 EUR |
| Výsledok hospodárenia za účtovné obdobie pred zdanením | 26 498 EUR |
| Výsledok hospodárenia za účtovné obdobie po zdanení | 26 498 EUR |

|  |
| --- |
| **Štruktúra zdrojov spoločnosti k 31.12.2024** |
| **Vlastné imanie** | **31 512 EUR** |
| Základné imanie | 5 000 EUR |
| VH za účtovné obdobie | 26 498 EUR |
| **Záväzky** | **10 919 EUR** |
| **Dlhodobé záväzky spolu** | **297 EUR** |
| Z toho záväzky voči spoločníkovi | 0 EUR |
| Krátkodobé záväzky | **10 622 EUR** |
| Krátkodobé rezervy | **0 EUR** |

|  |  |
| --- | --- |
| **Výkaz ziskov a strát**  |  |
| **Názov** | **2024** | **2023** |  |
| Tržby z predaja tovaru | 0 EUR  | 0 EUR |
| Náklady vynaložené na obstaranie predaného tovaru | 0 EUR  | 0 EUR |
| Tržby z predaja vlastných výrobkov a služieb | 85 180 EUR | 3 000 EUR |
| Tržby z predaja dlhodobého majetku a materiálu | 0 EUR  | 0 EUR |
| Spotreba materiálu a energie | 4 307 EUR | 56 EUR |
| Opravné položky k zásobám | 0 EUR  | 0 EUR |
| Služby | 4 353 EUR | 131 EUR |
| Mzdové a osobné náklady | 126 623 EUR | 2 467 EUR |
| Dane a poplatky: | 143 EUR | 0 EUR |
| Odpisy hmotného a nehmotného investičného majetku | 0 EUR  | 0 EUR |
| Opravné položky k DHNM a DHM | 0 EUR  | 0 EUR |
| Opravné položky k pohľadávkam | 0 EUR  | 0 EUR |
| Ostatné výnosy z hospodárskej činnosti: | 76 795 EUR | 0 EUR |
| Ostatné náklady na hospodársku činnosť: | 0 EUR  | 0 EUR |
| Výsledok z hospodárskej činnosti : | 26 549 EUR | 346 EUR |
| Výsledok hospodárenia z finančných operácií: | -51 EUR | 0 EUR |
| Daň z príjmu za bežnú činnosť /splatná/: | 0 EUR | 72 EUR |
| Odložená daň z príjmu |  0 EUR | 0 EUR |
| Výsledok hospodárenia za účtovné obdobie: | 26 498 EUR |  274 EUR |
|  |  |  |  |
| **SÚVAHA** | **2024** | **2023** |  |
|  **AKTÍVA** |
|  **Spolu majetok** | **42431 EUR** | **6779 EUR** |
|  Neobežný majetok | 0 EUR | 0 EUR |
|  Obežný majetok | 42 343 EUR | 6 702 EUR |
|  Krátkodobé pohľadávky | 25 923 EUR | 1 200 EUR |
|  Finančné účty | 16 420 EUR | 5 502 EUR |
|  Časové rozlíšenie | 88 EUR | 77 EUR |
|  |  |  |
|  |  |  |
|  |  |  |
| **PASÍVA** | **2024** | **2023** |
|  **Spolu vlastné imanie a záväzky** | **42 431 EUR** | **6 779 EUR** |
|  Vlastné imanie | 31 512 EUR | 5 274 EUR |
|  Záväzky | 10 919 EUR | 1 505 EUR |
|  Časové rozlíšenie | 0 EUR | 0 EUR |

# **Prehľad o peňažných príjmoch a výdavkoch**

V súlade s §15 zákona o sociálnej ekonomike a sociálnych podnikoch:

|  |
| --- |
| **Príjmy a výdavky spoločnosti za rok 2024** |
|  | **Počiatočný stav** | **Príjem** | **Výdaj** | **Konečný stav** |
| Pokladnica | 424,00 EUR | 6 000,00 EUR | 6 015,71 EUR | 408,29 EUR |
| Ceniny | 0,00 EUR | 0,00 EUR | 0,00 EUR | 0,00 EUR |
| Banka | 5 077,62 EUR | 14 212,96 EUR | 130 278,40 EUR | 16 012,00 EUR |

# **Prehľad príjmov v členení podľa zdrojov**

V súlade s §15 Zákona č.112/2018 Z.z. o sociálnej ekonomike a sociálnych podnikoch :

|  |
| --- |
| **Členenie príjmov podľa zdrojov k 31.12.2024** |
| **Príjmy spolu** | **161 975,39 EUR** |
| Služby- údržba domu smútku | 13 464,00 EUR |
| Služby- IT | 14 382,00 EUR |
| Služby-kamerový systém | 24 534,00 EUR |
| Služby- údržba športových zariadení | 6 768,00 EUR |
| Služby-pomocné práce na triedený odpad | 15 492,00 EUR |
| Služby-upratovacie a stavebné pomocné práce | 9 140,00 EUR |
| Služby -administratíva ekonomika | 1 400,00 EUR |
| UPSVAR | 76 795,39 EUR |

# **Stav pohybu majetku a záväzkov**

V súlade s §15 Zákona č.112/2018 Z.z. o sociálnej ekonomike a sociálnych podnikoch:

|  |
| --- |
| **Pohyb majetku a záväzkov spoločnosti k 31.12.2024** |
|  | **Počiatočný stav** | **Prírastok** | **Úbytok** | **Konečný stav** | **Oprávky** |
| HIM | 0,00 EUR | 0,00 EUR | 0,00 EUR | 0,00 EUR | 0,00 EUR |
| ZÁSOBY | 0,00 EUR | 0,00 EUR | 0,00 EUR | 0,00 EUR | 0,00 EUR |

|  |
| --- |
|  **Záväzky a pohľadávky spoločnosti k 31.12.2024** |
|  | **Počiatočný stav** | **Prírastok** | **Úbytok** | **Konečný stav** |
| Pohľadávky krátkodobé | 1 200 EUR | 166 263 EUR | 141 540 EUR | 25 923 EUR |
| Záväzky dlhodobé | 3 EUR | 184 EUR | 478 EUR | 297 EUR |
| Záväzky krátkodobé | 1 502 EUR |  149 139EUR | 140 019 EUR | 10 622 EUR |

# **Informácie o udalostiach osobitného významu**

Účtovnej jednotke nie sú známe žiadne iné skutočnosti, ktoré vznikli pod dni, ku ktorému je zostavená účtovná závierka, ktoré by významným spôsobom menili výsledky účtovnej závierky za rok 2024, resp. by významnejším spôsobom ovplyvnili činnosť spoločnosti nasledujúcich účtovných obdobiach.

# **Informácie o hospodárskom výsledku za r. 2024**

 Valné zhromaždenie počas svojho rokovania dňa 11. 3. 2025 prijalo rozhodnutia o:

1. schválení účtovnej závierky obchodnej spoločnosti Sociálny podnik Spišská Belá, s. r. o.,

so sídlom Továrenská 1149/30, 059 01 Spišská Belá, IČO: 55 6404 43, za rok 2024. Výsledok hospodárenia predstavuje sumu - zisk po zdanení vo výške 26 497,77 eur,

1. súhlase s tvorbou zákonného rezervného fondu vo výške 486,30 eur ( 5 % zo zisku, najviac 10 % do výšky základného imania, t. j. 500,00 eur),
2. súhlase s preúčtovaním zisku 26 011,47 eur (po zdanení a tvorbe RF) za rok 2024 na účet

427 – Fond na podporu PSV (pozitívny sociálny vplyv). Použitie fondu bude v súlade

s ustanoveniami zákona o sociálnej ekonomike,

1. súhlase s uplatnením nároku na úľavu na dani z hospodárskej činnosti vo výške 100 % za zdaňovacie obdobie 2024 vo výške 5 666,13 eur. Nárok na úľavu na dani z hospodárskej činnosti je podľa ustanovenia § 30d zákona č. 595/2003 Z. z. o dani z príjmov v znení neskorších predpisov.

# **Predpokladaný vývoj spoločnosti**

 Hlavným cieľom verejno-prospešného podniku je dosahovanie merateľného pozitívneho sociálneho vplyvu poskytovaním spoločensky prospešnej služby zameranej na podporu regionálneho rozvoja a zamestnanosti.

 Hospodárenie spoločnosti bolo ziskové. V súlade so zakladateľskou listinou vedenie obchodnej spoločnosti rozhodlo o investícii do ďalšieho rozvoja podnikania. Aktuálne podnik ukončil verejné obstarávanie nákladného automobilu so zámerom poskytovania cestnej nákladnej dopravy do 3,5 tony. V roku 2025 podnik plánuje rozšíriť oblasť podnikania a poskytovaných služieb o predmet činnosti - nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla. Pri tejto službe sa očakáva aj rozšírenie portfólia odberateľov o obyvateľov mesta a neskôr o ďalších podnikateľov.

 V nasledujúcom období bude SPSB naďalej vytvárať pracovné príležitosti a hľadať riešenia, ako cez činnosti sociálneho podnikania zabezpečiť plnenie hlavného cieľa. Pritom musí dosahovať primeraný kladný hospodársky výsledok, aby bol schopný dlhodobej činnosti a rozvoja. Pre riadne fungovanie a ekonomickú udržateľnosť podniku je nevyhnutné nastaviť primeranú efektivitu práce aj v menších zákazkách a hľadať možnosti zvýšenia výkonu hospodárskej činnosti i zlepšovania pracovných podmienok zamestnancov.

V Spišskej Belej, 25.4. 2025

 Ing. Mgr. Peter Zibura

 konateľ spoločnosti